Pogovor:Registrske tablice Slovenije

message: V tabeli tablic po upravnih enotah manjka kar nekaj slik. Kakšna so pravila glede objavljanja fotografij registrskih tablic - ali lahko preprosto fotografiramo tablico, na katero naletimo na cesti, in sliko (obrezano) objavimo, ali je to kršitev zasebnosti in za objavo rabimo privoljenje lastnika vozila? —Upwinxp (pogovor) 19:47, 30. junij 2017 (CEST)
thumb|right|250px|Tale BMW i8 ima ljubljanske tablice po naročilu, vendar ni nujno, da je lastnik Ljubljančan.
replies: text: , glede zasebnosti verjetno ne bi smelo biti težav, saj tako iz slike tablice kot iz slike avta s tablico ni mogoče pridobiti podatka o lastniku. V tem smislu lahko tablico smatramo kot anonimno. Nekaj podobnega kot v primeru tablice hišne številke, ki prav tako ne ponuja podatka, kdo je lastnik nepremičnine.

text: Pravil za nalaganje pa žal še nismo dorekli, ker je posredi še drugo pravno vprašanje, to je uporaba občinskih grbov, ki so vključeni na tablicah. Načeloma je približno takole: Uporaba grbov je določena z Odlokom o uporabi občinskih simbolov, ki ga izda vsaka občina posebej. Za vsako uporabo grba, ne glede, ali je komercialne ali nekomercialne narave, je potrebno dobiti dovoljenje od dotične občine. Uporaba grbov na tablicah je po drugi strani državne narave, ker je določena z Zakonom o motornih vozilih, kar potemtakem pomeni, da občina nima več pristojnosti odločati o uporabi grba za ta primer. Občina se je na nek način morala strinjati, da bo njen grb uporabljen na avtomobilskih tablicah.

text: Kako je sedaj z nalaganjem slik? Po mojem mnenju – pri čemer seveda ni nujno, da je res tako – bi smeli slike tablic brez problema nalagati v Zbirko, povsem tako kot slike tabel za naselje, za ulice ali za turistične znamenitosti, prometne znake, tablice hišnih številk in podobno, se pravi vse vrste oznak, ki jih izdajo državni organi. --  Janezdrilc 13:33, 21. julij 2017 (CEST)
Janez (Andrej), hvala. Glede na to, da na slikah za javno objavo pogosto zameglijo tablice (npr. v Google Earth), sem bil prepričan, da je to neke vrste "osebni podatek". Sem dodal par slik in verjetno jih bom v kratkem še nekaj. —Upwinxp (pogovor) 12:14, 5. avgust 2017 (CEST)

text: Fino, da si se lotil. Sem tudi sam že imel namen, pa se zaenkrat še nisem podvizal. Pri slikah tablic, kakršna je »GO ELISSA«, pa lahko dodaš še kategorijo c:Category:Vanity plates of Slovenia. Če naletiš še na kakšne druge zanimive, narejene po naročilu, seveda kar poslikaj. Tega zastiranja tablic na fotografijah pa nikoli nisem zastopil. Ker, če se nepremičnin ne zastira, ki so pomembnejše, večje in dražje, zakaj bi se potem premičnine. Poleg tega so avti zelo pogosto na javnih površinah, nepremičnine pa prej na zasebnih. Tako da ... kaj pa vem ... --  Janezdrilc 15:01, 5. avgust 2017 (CEST)
Tako, tabele so izpolnjene! Posamezne slike bom še nadomeščal s kvalitetnejšimi, če mi jih uspe narediti. Glede zastiranja tablic mi je na pamet prišla naslednja razlaga: mogoče bi lahko dovolj poučenim posameznikom kompletna slika vozila z okolico nakazovala, da je bilo vozilo ob določenem času na določenem mestu, kar bi se morda lahko smatralo za kršenje zasebnosti.
Da bi članek izpopolnil do konca, pa bi potreboval pomoč z nečim drugim, in sicer bi potreboval dovolj ažuren zakon o registraciji vozil. Nekaj iščem po Uradnem listu in PISRS (saj ne, da mi je pravo domače področje) in najdem samo pravilnike s starimi datumi in kopico dopolnitev. Kljub vsem dopolnitvam pa, recimo, ne najdem verzije, ki bi omenjala belo-rdeče tablice za motorje, ki ne presegajo 25 km/h. Tudi za "zastarele tablice" bi potreboval kak dober vir - recimo od kdaj do kdaj in za kaj so se izdajale npr. zrcaljene tablice priklopnikov, zelene tablice kmetijskih vozil, ali pa male rumeno-črne tablice. Bi me lahko kdo usmeril?
—Upwinxp (pogovor) 13:32, 8. april 2018 (CEST)
thread_title:  Objavljanje slik registrskih tablic na Wikipediji 

message: :Preseljeno s Pogovor:Registracijske oznake za cestna vozila v Slovenija
Zanima me, če bi lahko za vsako registracijsko oznako dodal preusmeritev v obliki "Registracijske oznake za cestna vozila v *imenovalnik države*". To bi naredil zaradi samega kodiranja predloge Registracijske oznake za cestna vozila v Evropi, ki se navezuje na Evropa po temah, ki ima obliko imenovalnika. Dodal bom še nekaj držav. – AstroFizMat (📧)  20:43, 18. september 2020 (CEST)
replies: text: Ne strinjam se z delanjem toliko vsebinsko nesmiselnih preusmeritev zaradi programerske lenobe. To bo naredilo veliko zmede (recimo pri Posebno:KajSePovezujeSem, pa povezava v predlogi se ne obarva črno, če je prek preusmeritve). Enih stvari se pač ne da enostavno skopirati iz angleške Wikipedije, je skoraj bolje, da je predloga narejena "na roke" dokler se je nekdo ne loti avtomatizirati kot je treba. — Yerpo Ha? 09:01, 19. september 2020 (CEST)
replies: text: :Tudi meni se zdi nesmiselno ustvarjati vse te preusmeritve zavoljo avtomatizacije ene predloge, ki jo zlahka ustvarimo ročno. Sem pa že razmišljal, da bi naslove teh člankov nekako skrajšali, npr. na "Registrske tablice Slovenije"? —Upwinxp ✉ 10:00, 19. september 2020 (CEST)
replies: text: ::Upwinxp, to sem tudi jaz želel vprašati. Morda je predlagan naslov še najboljši. Spremenim vse države? – AstroFizMat (📧)  13:51, 19. september 2020 (CEST)
thread_title:  Dodajanje preusmeritev zaradi predloge 

message: Naslov članka je po mojem mnenju predolg. V vsakdanjem življenju in pri pravilih se uporablja naziv registrske tablice. Tudi v Zakonu o motornih vozilih se koren besede oznaka (oznak) pojavi 18-krat, tablica (tablic) pa 91-krat. Tablica je "LJ (Ljubljana) 123-AB", oznaka pa je le "123-AB", zato bi bilo po mojem mnenju krajše, bolj uporabno in tudi bolj pravilno, če bi se vse takšne naslove preimenovalo na obliko "Registrske tablice Slovenije". Kakšno drugo mnenje? – AstroFizMat (📧)  21:54, 19. september 2020 (CEST)
replies: text: Registrske tablice so kovinske/plastične ploščice odrejene barve in dimenzij, na katerih je izpisana registrska oznaka iz zaporedja številk in črk. Sicer pa  prestavitev —Upwinxp ✉ 23:02, 19. september 2020 (CEST)
replies: text: :V bistvu je tudi v tem smislu bolj pravilno, saj dejansko članek opisuje tablice (širina, višina, material, oznake), ne pa le oznak. Ker je večina glasov ZA (2 : 0), bom strani preimenoval. – AstroFizMat (📧)  11:41, 20. september 2020 (CEST)
thread_title:  Preimenovanje dolgega naslova